L’exposició 'Gráficos de realidad' presenta 40 peces que conviden a la reflexió
25 de maig 2022

_![](/media/azndkucp/c_expocartel.jpg?width=587&height=587)_

_Gráficos de realidad_ és una col·lecció de pensaments visuals o, dit d'una altra manera, d'idees transformades en imatges. La seua finalitat és precisament contribuir a la reflexió mitjançant un conjunt de preguntes, il·lustrades amb gràfics, que ens ajuden a plantejar interrogants sobre la realitat que ens envolta.

L'exposició es compon de 40 peces sobre diferents qüestions tan variades com la democràcia, el turisme urbà, el canvi climàtic, les _fake news_, la _uberització_ de l'economia o la intel·ligència artificial entre altres. Cada peça es compon d'una idea representada per un gràfic acompanyat d'una sèrie de preguntes que inciten el lector a reflexionar sobre això. Igual que succeïx amb la filosofia, l'exposició planteja més preguntes que respostes, i esta és la intenció de l'autor, segons s'explica en el fullet de l'exposició.

Els gràfics o visualitzacions que es mostren no es basen en estadístiques concretes (excepte uns pocs), així que no són un reflex fidel d'una realitat basada en dades. Tan sols mostren de manera visual reflexions o qüestions amb els quals el visitant podrà coincidir o dissentir. L'única intenció és estimular l'exercici de la reflexió.

L'exposició _Gráficos de realidad_ està organitzada pel departament d'Arxiu i Biblioteques de l'Ajuntament de Sagunt i es podrà visitar del 26 de maig, dia en què es realitzarà la inauguració a les 19 h, fins al 30 de juny a la Sala d'Exposicions Centre Cívic (Jardins Sanatori AHM) del Port de Sagunt. L'entrada és lliure, de dilluns a divendres de 10 h a 13.30 i de 16 a 20.30 h.

Germán Molina és dissenyador gràfic. Llicenciat en Ciències Empresarials per la Universitat de València, posseïx un màster de Direcció d'Empreses i un Màster en Disseny Gràfic i Comunicació. Actualment és fundador i director de Dataly, estudi valencià especialitzat en la visualització de dades i el disseny de la informació.

*   [](http://www.facebook.com/sharer.php?u=https://aytosagunto.es/va/actualitat/l-exposicio-graficos-de-realidad-presenta-40-peces-que-conviden-a-la-reflexio/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-graficos-de-realidad-presenta-40-peces-que-conviden-a-la-reflexio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-graficos-de-realidad-presenta-40-peces-que-conviden-a-la-reflexio/ "Linked In")
*   [](mailto:?body=https://aytosagunto.es/va/actualitat/l-exposicio-graficos-de-realidad-presenta-40-peces-que-conviden-a-la-reflexio/)